Kulturløb, Kbh 2025, 2uMU og 3uMU, torsdag d. 30-01

**HJÆLPEMIDLER: Telefon med goggle maps - og foto😊 (samt godt fodtøj, og tøj, som er afpasset vejret!)**

**Torsdag d. 30-1 kl 10.00** *(mødes vi ved udgangen, Copenhagen Down Town). Herefter skal I gå rundt og se forskellige destinationer, som er kulturbestemte i Kbh, og som er lige i ”nabolaget” i fht CopenhagenDownTown, så I skal ikke gå så langt😊*

*I skal afslutte ”løbet” ved* ***Københavns museum SENEST 11.45****, hvor vi mødes ved indgangen, og går i samlet flok derind. Her bruger vi sammen ca ½-1 time!*

*Grupperne i ”løbet” er værelsesgrupperne, og I går i samlet flok😊 Nyd turen – OG: I har god tid😊 BRUG GOGGLE MAPS!!!!!!!!!!!!!!!!*

Gå fra vores hostel :

1. **Thorvaldsens museum**

Gå 5 min

Museet rummer en lang række af [Bertel Thorvaldsens](https://da.wikipedia.org/wiki/Bertel_Thorvaldsen) værker: originale [gipsmodeller](https://da.wikipedia.org/wiki/Gips), der blev brugt ved fremstillingen af hans endelige [marmor](https://da.wikipedia.org/wiki/Marmor)- og [bronzeværker](https://da.wikipedia.org/wiki/Bronze). Museet ejer en lang række malerier, antikker, erotika, tegninger og grafik, som Thorvaldsen samlede, og en række genstande, som han brugte i sin dagligdag. Siden 2012 har afstøbningerne efter antikken og renæssancen været udstillet i underetagen. Museet er opført [1839](https://da.wikipedia.org/wiki/1839)-[1848](https://da.wikipedia.org/wiki/1848) efter en offentlig indsamling i [1837](https://da.wikipedia.org/wiki/1837), og er tegnet af [Michael Gottlieb Bindesbøll](https://da.wikipedia.org/wiki/Michael_Gottlieb_Bindesb%C3%B8ll).

Frisen på museets ydermur skildrer Thorvaldsens hjemkomst fra [Rom](https://da.wikipedia.org/wiki/Rom) i [1838](https://da.wikipedia.org/wiki/1838). Den er lavet af maleren [Jørgen Sonne](https://da.wikipedia.org/wiki/J%C3%B8rgen_Valentin_Sonne). Den forfaldt og blev 1949-59 trukket af muren og erstattet af en kopi lavet af maleren [Axel Salto](https://da.wikipedia.org/wiki/Axel_Salto)

**OPGAVE: Tag et billede af jer foran museet! Gerne foran frisen på museets ydermur😊**

1. **Christiansborg slot**

Gå 4 min

**Christiansborg Slot**, eller blot **Christiansborg**, på [Slotsholmen](https://da.wikipedia.org/wiki/Slotsholmen) i det centrale [København](https://da.wikipedia.org/wiki/K%C3%B8benhavn) er hjemsted for [Danmarks](https://da.wikipedia.org/wiki/Danmark) [parlament](https://da.wikipedia.org/wiki/Parlament), [Folketinget](https://da.wikipedia.org/wiki/Folketinget), for [Højesteret](https://da.wikipedia.org/wiki/H%C3%B8jesteret) og [Statsministeriet](https://da.wikipedia.org/wiki/Statsministeriet). Desuden anvender [Kongehuset](https://da.wikipedia.org/wiki/Det_danske_Kongehus) fortsat flere dele af Christiansborg, herunder [De Kongelige Repræsentationslokaler](https://da.wikipedia.org/wiki/De_Kongelige_Repr%C3%A6sentationslokaler_p%C3%A5_Christiansborg_Slot), [Slotskirken](https://da.wikipedia.org/wiki/Christiansborg_Slotskirke) og [De Kongelige Stalde](https://da.wikipedia.org/wiki/De_Kongelige_Stalde).

Det nuværende slot er det seneste i en lang række bygninger, der har ligget på stedet siden [1100-tallet](https://da.wikipedia.org/wiki/1100-tallet), og som siden [1400-tallet](https://da.wikipedia.org/wiki/1400-tallet) har været hjemsted for [centralmagten](https://da.wikipedia.org/wiki/Centralmagt) i [Danmark](https://da.wikipedia.org/wiki/Danmark). Det rummer stadig [statsmagtens](https://da.wikipedia.org/wiki/Stat) vigtigste centrale institutioner og omtales ofte som *Rigsborgen* eller blot *Borgen*.

Christiansborg er nedbrændt og genopbygget to gange, og i nutidens Christiansborg indgår stadig dele fra de tre opførelser af slottet. Bygningerne omkring [ridebanen](https://da.wikipedia.org/wiki/Christiansborg_Ridebane) ([staldene](https://da.wikipedia.org/wiki/De_Kongelige_Stalde), ridehuset og [Teatermuseet i Hofteatret](https://da.wikipedia.org/wiki/Teatermuseet_i_Hofteatret)) er fra det første Christiansborg; det samme gælder [Thorvaldsens Museum](https://da.wikipedia.org/wiki/Thorvaldsens_Museum), som oprindelig var vogngård, men som nu fremstår meget anderledes. Fra det andet Christiansborg er [Slotskirken](https://da.wikipedia.org/wiki/Christiansborg_Slotskirke) den eneste hele bygning, der er tilbage. Der er dog en del detaljer og dele, som er blevet genbrugt forskellige steder.

**OPGAVE: Tag et billede af jer foran slottet: I bestemmer selv hvor I tager billedet af jer😊, da det jo er et stort slot!**

1. **Folketinget**

Gå 3 min

**Folketinget** er [Kongeriget Danmarks](https://da.wikipedia.org/wiki/Kongeriget_Danmark) [parlamentariske kammer](https://da.wikipedia.org/wiki/Parlament). Det har sæde på [Christiansborg](https://da.wikipedia.org/wiki/Christiansborg) i [København](https://da.wikipedia.org/wiki/K%C3%B8benhavn). Siden [1953](https://da.wikipedia.org/wiki/Folketingsvalget_22._september_1953) har det været [det eneste kammer](https://da.wikipedia.org/wiki/Etkammersystem). Fra [1849](https://da.wikipedia.org/wiki/1849) til [1953](https://da.wikipedia.org/wiki/1953) var Folketinget et af [to kamre](https://da.wikipedia.org/wiki/Tokammersystem) i [Rigsdagen](https://da.wikipedia.org/wiki/Rigsdagen); det andet kammer var [Landstinget](https://da.wikipedia.org/wiki/Landstinget" \o "Landstinget)

**OPGAVE: Tag et billede af jer foran indgangen til folketinget (-måske er I heldige at se en ”kendis”-politiker!)**

1. **Det kongelige biblioteks have**

Gå 2 min

I [1863](https://da.wikipedia.org/wiki/1863)-[64](https://da.wikipedia.org/wiki/1864) blev [Christian 4.s](https://da.wikipedia.org/wiki/Christian_4.) gamle krighavn, Tøjhushavnen, tilkastet efter at have ligget ubenyttet hen i en årrække. I årene efter skød en række [militære](https://da.wikipedia.org/wiki/Milit%C3%A6r) værkstedsbygninger op på den tilkastede havns område.

I [1898](https://da.wikipedia.org/wiki/1898)-[1906](https://da.wikipedia.org/wiki/1906) opførtes tæt ved havnen en ny bygning til [Det Kongelige Bibliotek](https://da.wikipedia.org/wiki/Det_Kongelige_Bibliotek) efter tegninger af [arkitekten](https://da.wikipedia.org/wiki/Arkitekt) [Hans J. Holm](https://da.wikipedia.org/wiki/Hans_J._Holm), og biblioteket flyttede fra sine lokaler i [Frederik 3.s](https://da.wikipedia.org/wiki/Frederik_3.) gamle biblioteksbygning til den nye bygning. I [1920](https://da.wikipedia.org/wiki/1920) anlagde havearkitekten Jens Peder Andersen og arkitekterne [Thorvald Jørgensen](https://da.wikipedia.org/wiki/Thorvald_J%C3%B8rgensen) og [Johannes Magdahl Nielsen](https://da.wikipedia.org/wiki/Johannes_Magdahl_Nielsen) et haveanlæg foran biblioteket på det område, hvor krigshavnen tidligere havde ligget. Et lille bassin midt i haven minder den dag i dag om havnen. Endvidere er der i muren for enden af haven indmuret et par gamle fortøjringsringe fra krigshavnen.

**OPGAVE: Tag et billede af jer samlet inde i den smukke have.**

1. **Christiansborg slotskirke**

Gå 5 min

Christiansborg Slotskirke er [kirken](https://da.wikipedia.org/wiki/Kirke_(bygning)) på [Slotsholmen](https://da.wikipedia.org/wiki/Slotsholmen) i [København](https://da.wikipedia.org/wiki/K%C3%B8benhavn). Kirken hører til de dele af [Christiansborg Slot](https://da.wikipedia.org/wiki/Christiansborg_Slot), der står til rådighed for [Kongehuset](https://da.wikipedia.org/wiki/Det_danske_kongehus).[[1]](https://da.wikipedia.org/wiki/Christiansborg_Slotskirke#cite_note-1) Den anvendes til kirkelige ceremonier for kongefamiliens medlemmer, hovedsageligt [dåb](https://da.wikipedia.org/wiki/D%C3%A5b), [konfirmation](https://da.wikipedia.org/wiki/Konfirmation) og [castrum doloris](https://da.wikipedia.org/wiki/Castrum_doloris). Desuden anvendes den af [Folketinget](https://da.wikipedia.org/wiki/Folketinget) til gudstjeneste ved [Folketingets åbning](https://da.wikipedia.org/wiki/Folketingets_%C3%A5bning).

Den oprindelige slotskirke blev bygget [1738](https://da.wikipedia.org/wiki/1738)-[42](https://da.wikipedia.org/wiki/1742) under opførelsen af det første Christiansborg Slot. Den gik tabt ved [Christiansborgs brand](https://da.wikipedia.org/wiki/Christiansborgs_brand_1794) i [1794](https://da.wikipedia.org/wiki/1794). En stor del af ydermurene og skillevæggene overlevede branden og er genbrugt i den nuværende kirke.

I sin nuværende udformning blev slotskirken opført [1813](https://da.wikipedia.org/wiki/1813)-[26](https://da.wikipedia.org/wiki/1826) i [klassicistisk stil](https://da.wikipedia.org/wiki/Klassicismen) af arkitekten [C.F. Hansen](https://da.wikipedia.org/wiki/C.F._Hansen_(arkitekt)). Den er det sidste, der er tilbage af det andet Christiansborg Slot; resten gik tabt ved [branden](https://da.wikipedia.org/wiki/Christiansborgs_brand_1884) i [1884](https://da.wikipedia.org/wiki/1884).

**OPGAVE: Tag et billede af jer inde i kirken, hvis der er åbent – og ellers udenfor, hvis der ikke er!**

1. **Københavns rådhus**

Gå 10 min

Det er tegnet af arkitekten [Martin Nyrop](https://da.wikipedia.org/wiki/Martin_Nyrop), som var inspireret af Rådhuset i [Siena](https://da.wikipedia.org/wiki/Siena), [Italien](https://da.wikipedia.org/wiki/Italien). Han vandt en konkurrence, og rådhuset blev opført fra [1892](https://da.wikipedia.org/wiki/1892) til [1905](https://da.wikipedia.org/wiki/1905). Rådhuset blev indviet den [12. september](https://da.wikipedia.org/wiki/12._september) 1905. Murermestre var H.O. Rasmussen og [Olaus Mynster](https://da.wikipedia.org/wiki/Olaus_Mynster). Københavns Rådhus er [nationalromantikkens](https://da.wikipedia.org/wiki/Nationalromantik_(arkitektur)) hovedværk i Danmark.

Rådhuset domineres af den imponerende facade, den gyldne statue af [Absalon](https://da.wikipedia.org/wiki/Absalon) lige over balkonen og det høje slanke tårn. Rådhustårnet er en af de højeste bygninger i København (105,6 m), og lyden af det store [tårnurs](https://da.wikipedia.org/wiki/T%C3%A5rnur" \o "Tårnur) klokker høres hver dag kl. 12:00 i [Danmarks Radio](https://da.wikipedia.org/wiki/Danmarks_Radio) (DR) – samt hver nytårsaften kl. 00:00.

**OPGAVE: Tag et billede af jer foran rådhuset, og gå ind i rådhuset og se verdensuret, og tag et billede af det! (det er lige til højre, når man går ind på rådhuset**: Måske er I også heldige at se et brudepar, der skal giftes😊 **Gå længere ind i rådhuset, og se den store sal – der er offentlig adgang!**

**Jens Olsens Verdensur** er et avanceret astronomisk ur, der er opstillet på [Københavns Rådhus](https://da.wikipedia.org/wiki/K%C3%B8benhavns_R%C3%A5dhus).

Uret er konstrueret og beregnet af [Jens Olsen](https://da.wikipedia.org/wiki/Jens_Olsen_(astromekaniker)), der var udlært [klejnsmed](https://da.wikipedia.org/wiki/Klejnsmed), men senere lærte [urmagerfaget](https://da.wikipedia.org/wiki/Urmager). Han fik også begyndt på konstruktionen af uret, men døde 10 år før det stod færdigt.

Uret består af 12 værker som tilsammen har 14.448 dele.[[1]](https://da.wikipedia.org/wiki/Jens_Olsens_Verdensur#cite_note-1) Uret er mekanisk og skal trækkes op en gang om ugen. Det hurtigste tandhjul drejer en omgang på 10 sekunder, det langsomste drejer en omgang på 25.753 år.

Foruden tiden viser uret måne- og solformørkelser, stjernebilledernes placering, og en evighedskalender

1. **Københavns museum** HER MØDES VI SOM SAGT SENEST 11.45 (foran indgangen)

Gå 4 min

**Københavns Museum** (tidligere **Københavns Bymuseum**) er et [bymuseum](https://da.wikipedia.org/wiki/Bymuseum), der ejes af [Københavns Kommune](https://da.wikipedia.org/wiki/K%C3%B8benhavns_Kommune). Indtil 2015 lå det ved [Vesterbrogade](https://da.wikipedia.org/wiki/Vesterbrogade) på [Vesterbro](https://da.wikipedia.org/wiki/Vesterbro), hvor det lukkede for flytning. 7. februar 2020 genåbnede det på hjørnet af [Stormgade](https://da.wikipedia.org/wiki/Stormgade) og [Vester Voldgade](https://da.wikipedia.org/wiki/Vester_Voldgade) i [Indre By](https://da.wikipedia.org/wiki/Indre_By_(K%C3%B8benhavn)).

Museets faste [udstilling](https://da.wikipedia.org/wiki/Udstilling) er opbygget som en gennemgang af byens historie fra [vikingetiden](https://da.wikipedia.org/wiki/Vikingetid) til nutiden. Ved hjælp af historiske genstande, arkæologiske fund, billeder og modeller fortælles om steder og begivenheder samt om de ting og personer, der prægede byen. Desuden er der en stor arkitekturmodel af Indre By. Derudover er der skiftende særudstillinger, museumsbutik og undervisningstilbud.

Hvis der findes [fortidsminder](https://da.wikipedia.org/wiki/Fortidsminde) ved jordarbejder i Københavns eller [Frederiksberg Kommune](https://da.wikipedia.org/wiki/Frederiksberg_Kommune) foretager museets [arkæologer](https://da.wikipedia.org/wiki/Ark%C3%A6olog) udgravninger. Museet har således store samlinger af arkæologiske fund.

**OPGAVE: Vi har gratis indgangsbillet. Tag 3-5 billeder af det som I pr gruppe finder mest interessant (…eller flere billeder). Brug mindst 30 min på at se museet, og højest 1 time.**

**Derefter skal I selv sørge for at få frokost, og komme tilbage til CopenhagenDownTown (4 mins gåtur), så I er klar til næste oplevelse i Kbh:**

**Kl 14.15 mødes vi foran hotellet, og skal i DR-byen: Koncertsalen, rundvisning.**

**Krav til opgaven – skriftlig aflevering, på ”egen hånd i værelsesgrupper”:**

I skal i værelsesgrupperne samle jeres billeder og indsætte i et dokument, som I sender BÅDE til MTH og MJE over lectio, beskeder - senest fredag d. 31-1 kl 9.00, for at godskrives for denne aktivitet.

*Skriv gerne 5 – 10 linier om, hvordan kulturløbet har været, som supplement til billederne.*